
ประกาศสภาองค์การบริหารส่วนตำบลชะอวด
เรื่อง   ระเบียบว่าด้วยการให้ประชาชนเข้ารับฟังการประชุมและการปรึกษา
ของสภาองค์การบริหารส่วนตำบลชะอวด
****************************************
		ด้วยสภาองค์การบริหารส่วนตำบลชะอวด ได้กำหนดระเบียบว่าด้วยการให้ประชาชน                เข้ารับฟังการประชุมและการปรึกษาของสภาองค์การบริหารส่วนตำบลชะอวด เพื่อให้ประชาชนที่สนใจการประชุมองค์การบริหารส่วนตำบลชะอวด ได้มีโอกาสเข้ารับฟังการประชุมสภาและการปฏิบัติตนได้อย่างถูกต้องรายละเอียดปรากฏตามระเบียบว่าด้วยการให้ประชาชนเข้ารับฟังการประชุมและการปรึกษาของสภาองค์การบริหารส่วนตำบลชะอวด แนบท้ายประกาศนี้

                                  ระเบียบสภาองค์การบริหารส่วนตำบลชะอวด
ว่าด้วยการให้ประชาชนเข้าฟังการประชุมสภาและการปรึกษา
ของสภาองค์การบริหารส่วนตำบลชะอวด  
***************************************
ด้วยสภาองค์การบริหารส่วนตำบลชะอวด ได้พิจารณาในการประชุมสมัยสามัญ  สมัยที่
4/2563   เมื่อวันที่  28  ธันวาคม  2563  มีมติกำหนดระเบียบสภาองค์การบริหารส่วนตำบลชะอวด      ว่าด้วยการให้ประชาชนเข้าฟังการประชุมและการปรึกษาของสภาองค์การบริหารส่วนตำบลชะอวด โดยมีวัตถุประสงค์เพื่อเปิดโอกาสให้ประชาชนสามารถเข้ามามีส่วนร่วมในการแสดงความคิดเห็นสะท้อนปัญหา  ความต้องการ ของชุมชน และการให้ประชาชนได้มีส่วนร่วมในการพัฒนาท้องถิ่น จึงสมควรวางระเบียบ      เพื่อกำหนดหลักเกณฑ์ ให้ประชาชนสามารถเข้าฟังการประชุมและการปรึกษาของสภาองค์การบริหารส่วนตำบลชะอวด  อาศัยอำนาจตามความในข้อ 24 วรรคสาม และข้อ 117 วรรคสี่ แห่งระเบียบ กระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง(ฉบับที่ 2)              พ.ศ.2554  สภาองค์การบริหารส่วนตำบลชะอวด จึงวางระเบียบไว้ ดังนี้ 
ข้อ 1 ระเบียบนี้เรียกว่า “ระเบียบสภาองค์การบริหารส่วนตำบลชะอวดว่าด้วยการให้
ประชาชนเข้าฟังการประชุมและการปรึกษาของสภาองค์การบริหารส่วนตำบลชะอวด ” 
ข้อ 2 ระเบียบนี้ให้ใช้บังคับตั้งแต่วันถัดจากวันประกาศเป็นต้นไป 
ข้อ 3 ในระเบียบนี้   
“สภา” หมายความว่า สภาองค์การบริหารส่วนตำบลชะอวด “ประธานสภา” หมายความว่า 
ประธานสภาองค์การบริหารส่วนตำบลชะอวด 
“เลขานุการ” หมายความว่า เลขานุการสภาองค์การบริหารส่วนตำบลชะอวด 
“ที่ประชุม” หมายความว่า ห้องประชุมสภาองค์การบริหารส่วนตำบลชะอวด หรือสถานที่ 
จัดประชุม สภาองค์การบริหารส่วนตำบลชะอวด ตามที่ประธานสภาองค์การบริหารส่วนตำบลชะอวดกำหนดในการประชุมแต่ละครั้ง 
“ผู้เข้าฟังการประชุม” หมายความว่า ประชาชนทั่วไป ตัวแทนกลุ่มองค์กร หน่วยงานภาครัฐ 
หน่วยงานรัฐวิสาหกิจ ภาคเอกชน หรือสื่อมวลชนที่มีความประสงค์จะขอเข้าฟังการประชุมสภาองค์การบริหารส่วนตำบลชะอวด และได้รับอนุญาตให้เข้าฟังการประชุมสภาในครั้งนั้น ๆ และให้หมายความรวมถึงบุคคล          ผู้ซึ่งประธานสภามีหนังสือเชิญให้เข้าฟังการประชุมสภาเป็นคราว ๆ ไป 
ข้อ 4 ที่ประชุมเป็นสถานที่ควรแก่การเคารพ ผู้เข้าร่วมประชุมสภาจะต้องแต่งกายสุภาพ 
และประพฤติตนให้เรียบร้อย และให้นั่งเฉพาะบริเวณที่จัดไว้สำหรับผู้เข้าฟังการประชุมสภา 
ข้อ 5 ผู้ประสงค์จะเข้าฟังการประชุมต้องทำหนังสือขออนุญาตเข้าฟังการประชุมและ            
ลงลายมือชื่อผู้ขอเข้าฟังการประชุมยื่นต่อประธานสภาองค์การบริหารส่วนตำบลชะอวดเพื่อพิจารณาอนุญาต โดยยื่นล่วงหน้าก่อนวันประชุมสภาองค์การบริหารส่วนตำบลชะอวดไม่น้อยกว่า 1 วันทำการ เมื่อประธานสภา องค์การบริหารส่วนตำบลชะอวดอนุญาตแล้วให้ผู้ประสงค์เข้าฟังการประชุมนั้นเข้าฟังการประชุมได้ กรณีที่มี

ผู้ขอเข้าฟังการประชุมเป็นหมู่คณะอาจให้ผู้แทนของหมู่คณะนั้นเป็นผู้ขออนุญาตก็ได้  ทั้งนี้ ต้องระบุถึงจำนวนและรายชื่อผู้ที่จะเข้าฟังการประชุมด้วย กรณีที่มีประชาชนยื่นความประสงค์ขอเข้าฟังการประชุมจำนวนมาก
และไม่สามารถจัดให้ประชาชนเข้ารับฟังการประชุมได้ทั้งหมด ให้ประธานสภาองค์การบริหารส่วนตำบล             ชะอวดพิจารณาอนุญาตให้บุคคล หรือคณะบุคคลเข้าฟังการประชุมตามที่เห็นสมควร หรืออาจจัดให้ประชาชนรับฟังการประชุมภายนอก ห้องประชุมหรือในบริเวณใกล้เคียงโดยแจ้งให้ผู้ประสงค์ขอเข้าฟังการประชุมทราบ ประธานสภาอาจอนุญาตให้ผู้ประสงค์จะเข้าฟังการประชุมที่ไม่ได้ยื่นหนังสือขออนุญาตเข้าฟัง การประชุมล่วงหน้าให้เข้าฟังการประชุมได้ตามที่เห็นสมควร 
ข้อ 6 ผู้ที่ได้รับอนุญาตให้เข้าฟังการประชุมสภาไม่สามารถมอบหมายให้ผู้อื่นมาฟังการ
ประชุม แทนได้ เว้นแต่ได้รับอนุญาตจากประธานสภา 
ข้อ 7 ผู้ที่ประธานสภามีหนังสือเชิญให้เข้าฟังการประชุมสภาหรือผู้ที่ได้รับมอบหมายให้            
เข้าฟังการประชุมสภาแทนบุคคลดังกล่าว ได้รับยกเว้นไม่ต้องยื่นหนังสือขออนุญาตต่อประธานสภาตามข้อ 5 
ข้อ 8 ผู้เข้ารับฟังการประชุมต้องปฏิบัติ  ดังนี้
 (1) แต่งกายสุภาพเรียบร้อย 
 (2) นั่งหรืออยู่ประจำในที่ที่จัดไว้สำหรับผู้เข้าฟังการประชุม
 (3) ต้องประพฤติตนให้เรียบร้อย ไม่แสดงกิริยาอาการที่กระทำให้เสื่อมเกียรติของที่ประชุม 
หรือก่อกวนความสงบเรียบร้อย ไม่พูดจา สนทนา ส่งเสียง หรือกระทำการใด ๆ อันเป็นการรบกวน การประชุม
(4) ไม่ใช้เครื่องมือสื่อสาร อุปกรณ์ถ่ายภาพ บันทึกเสียง วิทยุ - เทป หรืออุปกรณ์อื่นใด            
ที่อาจรบกวนการประชุมได้
(5) ไม่นำอาวุธหรือสิ่งเทียมอาวุธเข้าไปในห้องประชุม
(6) ไม่นำอาหารหรือเครื่องดื่มเข้าไปหรือรับประทานในห้องประชุม 
(7) ต้องเชื่อฟังและปฏิบัติตามคำสั่งของประธานสภาองค์การบริหารส่วนตำบลชะอวด        
ที่สั่งโดยชอบด้วยกฎหมาย 
ข้อ 9 ผู้เข้าฟังการประชุมผู้ใดประสงค์จะกล่าวถ้อยคำต่อที่ประชุมให้ยกมือขึ้นพ้นศีรษะ        
เมื่อประธานสภาอนุญาตแล้วจึงกล่าวได้ โดยให้ยืนกล่าว ณ ที่ของตนหรือที่ซึ่งจัดไว้ให้ก็ได้ และต้องกล่าว            กับประธานสภา ห้ามนำเอกสารใด ๆ มาอ่านให้ที่ประชุมฟัง เว้นแต่กรณีจำเป็น และห้ามไม่ให้นำวัตถุใด ๆ  เข้ามาแสดงในที่ประชุมเว้นแต่ประธานสภาจะอนุญาต 
ข้อ 10 ผู้เข้าฟังการประชุมสภาองค์การบริหารส่วนตำบลไม่สามารถออกเสียงลงมติ             
เสนอเรื่อง แสดงความคิดเห็น ข้อซักถาม หรือข้อโต้แย้งใด ๆ ที่เกี่ยวกับญัตติหรือมติของสภาองค์การบริหารส่วนตำบลได้ การแสดงความคิดเห็น ข้อซักถาม หรือข้อโต้แย้งตามวรรคหนึ่งของผู้เข้าฟังการประชุม                  จะสามารถกระทำได้ ก็ต่อเมื่อได้รับอนุญาตจากประธานสภา หรือประธานสภาเป็นผู้ร้องขอความเห็นจาก           ผู้เข้าฟังการประชุม 
ข้อ 11 กรณีเป็นการประชุมลับ ประธานสภามีอำนาจสั่งให้ผู้เข้าฟังการประชุมที่ไม่มีส่วน 
เกี่ยวข้องกับกิจการสภาหรือบุคคลที่ประธานพิจารณาแล้วเห็นว่าไม่มีส่วนเกี่ยวข้องในการประชุมสภาในครั้งนั้น ออกจากที่ประชุมจนพ้นระยะที่จะฟังการประชุมได้ 

ข้อ 12 ให้เลขานุการสภาองค์การบริหารส่วนตำบลชะอวดดำเนินการ ดังนี้
 (1) จัดทำแบบคำร้องขอเข้าฟังการประชุมไว้เพื่ออำนวยความสะดวกแก่ประชาชน 
 (2) รวบรวมคำร้องขอเข้าฟังการประชุมเสนอให้ประธานสภาองค์การบริหารส่วนตำบล        
ชะอวดพิจารณาอนุญาต และแจ้งผู้ขอเข้าฟังการประชุมทราบ 
(3) จัดที่นั่งและอำนวยความสะดวกแก่ผู้เข้าฟังการประชุมตามความเหมาะสม 
ข้อ 14 กรณีผู้ใดละเมิดหรือฝ่าฝืนหลักเกณฑ์ที่กำหนดไว้ในระเบียบนี้ ประธานสภามีอำนาจ 
ตักเตือน ห้ามปราม ให้ถอนคำพูด หรือให้กล่าวคำขอขมาในที่ประชุม หรือห้ามไม่ให้พูดต่อไป หรือสั่งให้         ผู้ละเมิดออกไปเสียจากที่ประชุมก็ได้ ในกรณีขัดคำสั่งประธานสภา หรือก่อกวนความสงบเรียบร้อย หรือกระทำการเสื่อมเกียรติ ของที่ประชุม ประธานสภามีอำนาจสั่งให้ผู้นั้นหยุดการกระทำนั้น หรือสั่งให้ออกไปจากที่ประชุมครั้งนั้น โดยมีหรือไม่มีกำหนดเวลาก็ได้ ในกรณีประธานสภาสั่งให้ผู้ใดออกจากที่ประชุม หากผู้นั้นขัดขืน ประธานสภามีอำนาจสั่งเจ้าหน้าที่ซึ่งได้รับแต่งตั้งจากผู้บริหารท้องถิ่นให้ทำหน้าที่รักษาความสงบเรียบร้อยของที่ประชุมนำตัวผู้นั้น ออกจากที่ประชุม หรือให้ออกไปให้พ้นบริเวณสภาก็ได้ 
ข้อ 15 ให้ประธานสภารักษาการให้เป็นไปตามระเบียบนี้ มีอ านาจตีความวินิจฉัยปัญหา    
เมื่อมีปัญหาโต้แย้งเกี่ยวกับการปฏิบัติตามระเบียบนี้ หรือกรณีที่ไม่ได้กำหนดไว้ในระเบียบนี้ ให้ประธานสภา เป็นผู้วินิจฉัยและมีคำสั่ง คำวินิจฉัยและคำสั่งของประธานสภาตามความในระเบียบนี้ให้เป็นที่สุด 
                    ประกาศ   ณ  วันที่   6  เดือนมกราคม   พ.ศ.  ๒๕64 
						      วิเชียร   สงเสน
						(นายวิเชียร   สงเสน)
				      ประธานสภาองค์การบริหารส่วนตำบลชะอวด
					

















คำร้องขอเข้าฟังการประชุมสภาองค์การบริหารส่วนตำบลชะอวด

                                                            วันที่.............................................................................

เรียน ประธานสภาองค์การบริหารส่วนตำบลชะอวด

ข้าพเจ้า........................................................................................อยู่บ้านเลขที่..................... 

ที่  นศ  75501.1/ว 02	                                               สภาองค์การบริหารส่วนตำบลชะอวด
                                                                              อำเภอชะอวด   นศ  80180
					        6     มกราคม    2564
เรื่อง    ขอประชาสัมพันธ์ระเบียบว่าด้วยการให้ประชาชนเข้าฟังการประชุมสภาอบต.ชะอวด
เรียน    กำนันตำบลชะอวดและผู้ใหญ่บ้าน ทุกหมู่บ้าน
สิ่งที่ส่งมาด้วย     1. ประกาศสภาองค์การบริหารส่วนตำบลชะอวด		       	จำนวน   1   ฉบับ
		 2. ระเบียบว่าด้วยการให้ประชาชนเข้าฟังการประชุมฯ         	จำนวน   1   ชุด
		
	          ด้วยอำเภอชะอวด  จังหวัดนครศรีธรรมราช แจ้งองค์กรปกครองส่วนท้องถิ่น ดำเนินการให้เป็นไปตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง(ฉบับที่ 2) พ.ศ.2554 ข้อ 117 วรรคสี่  โดยให้สภาท้องถิ่นกำหนดระเบียบเกี่ยวกับการอนุญาตให้ประชาชนเข้าฟังการประชุม และการปรึกษาของสภาท้องถิ่น รวมทั้งการประชาสัมพันธ์เกี่ยวกับการกำหนดการประชุมสภาท้องถิ่นและผลการดำเนินงานของสภาท้องถิ่นให้ประชาชนทราบตามวิธีการที่เห็นสมควร ซึ่งสภาองค์การบริหารส่วนตำบลชะอวด ได้มีมติเห็นชอบในการกำหนดระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหารส่วนตำบลชะอวด ในการประชุมสมัยสามัญ  สมัยที่ 4  เมื่อวันที่ 28  ธันวาคม  2563 ณ  ห้องประชุมสภาองค์การบริหารส่วนตำบลชะอวด 
	           ดังนั้น เพื่อให้เป็นไปตามระเบียบฯ  สภาองค์การบริหารส่วนตำบลชะอวด จึงขอส่งประกาศสภาและระเบียบว่าด้วยการให้ประชาชนเข้าฟังการประชุมสภาและการปรึกษาของสภาองค์การบริหารส่วนตำบลชะอวด  เพื่อขอความร่วมมือประชาสัมพันธ์ให้ประชาชนทราบโดยทั่วกัน รายละเอียดปรากฎตามสิ่งที่ส่งมาด้วยแล้ว
	           จึงเรียนมาเพื่อทราบและประชาสัมพันธ์ หวังเป็นอย่างยิ่งว่าจะได้รับความร่วมมือจากท่านด้วยดีและขอขอบคุณมา ณ  โอกาสนี้
       ขอแสดงความนับถือ
          วิเชียร   สงเสน
         (นายวิเชียร   สงเสน)
          ประธานสภาองค์การบริหารส่วนตำบลชะอวด

สำนักปลัด
งานกิจการสภา
โทร/โทรสาร 075-380332   
www.chauat.go.th

